Bloem-storm veroorsaak noodlottige ongelukFoto: ER24 ŉ Storm wat Dinsdag om Bloemfontein gewoed het, het ŉ man se lewe gekos nadat ŉ boom op ŉ vragmotor geval het. Vanessa Jackson, ŉ woordvoerder van ER24, sê 18 konstruksiewerkers is op die agterkant van ŉ 10 ton-vragmotor vervoer toe ŉ groot boom daarop geval het. “Die vragmotor het in Waverleystraat gery toe die boom net ná Milnerstraat daarop geval het. Die impak het verskeie werkers uit die vragmotor geslinger en een man ernstig beseer,” sê Jackson. “Pogings om die man te red was onsuksesvol en hy is op die toneel dood verklaar. Drie van die mans het matige beserings opgedoen en die ander 14 is gering beseer. Al 17 werkers is na nabygeleë hospitale geneem vir verdere behandeling,” het sy bygevoeg.